Projektas

LIETUVOS RESPUBLIKOS VYRIAUSYBĖ

NUTARIMAS

DĖL KOMPENSACINIO ATLYGINIMO UŽ KŪRINIŲ ATGAMINIMĄ ASMENINIAIS TIKSLAIS REPROGRAFIJOS BŪDU SURINKIMO, PASKIRSTYMO, MOKĖJIMO IR GRĄŽINIMO TVARKOS APRAŠO PATVIRTINIMO

2016 m. d. Nr.

Vilnius

Vadovaudamasi Lietuvos Respublikos autorių teisių ir gretutinių teisių įstatymo 201 straipsniu ir įgyvendindama 2001 m. gegužės 22 d. Europos Parlamento ir Tarybos direktyvos 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo (OL 2004 m. specialusis leidimas, 17 skyrius, 1 tomas, p. 230) 5 straipsnio 2 dalies a punktą, Lietuvos Respublikos Vyriausybė n u ta r i a:

1. Patvirtinti Kompensacinio atlyginimo už kūrinių atgaminimą asmeniniais tikslais reprografijos būdu surinkimo, paskirstymo, mokėjimo ir grąžinimo tvarkos aprašą (pridedama).

2. Pripažinti netekusiu galios Lietuvos Respublikos Vyriausybės 2002 m. vasario 6 d. nutarimą Nr. 181 „Dėl autorinio atlyginimo už kūrinių atgaminimą reprografijos būdu (fotokopijavimo ar kitu būdu popieriuje) mokėjimo tvarkos patvirtinimo“ su visais pakeitimais ir papildymais.

Ministras Pirmininkas

Kultūros ministras

PATVIRTINTA

Lietuvos Respublikos Vyriausybės

2016 m. d. nutarimu Nr.

KOMPENSACINIO ATLYGINIMO UŽ KŪRINIŲ ATGAMINIMĄ ASMENINIAIS TIKSLAIS REPROGRAFIJOS BŪDU SURINKIMO, PASKIRSTYMO, MOKĖJIMO IR GRĄŽINIMO TVARKOS APRAŠAS

I SKYRIUS

BENDROSIOS NUOSTATOS

1. Kompensacinio atlyginimo už kūrinių atgaminimą asmeniniais tikslais reprografijos būdu surinkimo, paskirstymo, mokėjimo ir grąžinimo tvarkos aprašas (toliau – Aprašas) nustato kompensacinio atlyginimo už teisėtai išleistų straipsnių ar kitų trumpų kūrinių arba trumpų rašytinių kūrinių ištraukų su iliustracijomis ar be jų (toliau – kūriniai) atgaminimą asmeniniais tikslais reprografijos būdu surinkimą, paskirstymą ir mokėjimą autorių teisių subjektams (autoriams ar jų teisių paveldėtojams) ir leidėjams (toliau – teisių subjektai) ir kompensacinio atlyginimo grąžinimo sąlygas, ir tvarką.

2. Apraše vartojamos sąvokos:

2.1. Atgaminimas reprografijos būdu – kūrinių atgaminimas popieriuje ar kitoje panašioje laikmenoje bet kokiu kopijavimo būdu įrenginiais, kurių viena iš funkcijų arba vienintelė funkcija yra kopijavimas.

2.2. Leidėjas – asmuo, leidžiantis knygas ir (ar) periodinius leidinius (laikraščius ir (ar) žurnalus) visuomenės pagrįstus poreikius atitinkančiu tiražu, kuris platinamas knygynuose, spaudos prekybos vietose ir (ar) prenumeruojamas.

2.3. Kitos Apraše vartojamos sąvokos apibrėžtos Lietuvos Respublikos autorių teisių ir gretutinių teisių įstatyme.

3. Kompensacinis atlyginimas už kūrinių atgaminimą asmeniniais tikslais reprografijos būdu (toliau – kompensacinis atlyginimas) mokamas už atgaminimo reprografijos būdu paslaugas (toliau - reprografijos paslaugos), teikiamas fiziniams asmenims, ir už pirmą kartą Lietuvos Respublikoje parduodamus civilinėje apyvartoje esančius, pagamintus Lietuvos Respublikoje ar į jos teritoriją įvežtus atgaminti asmeniniam naudojimui skirtus reprografijos įrenginius (toliau – reprografijos įrenginiai).

4. Kompensacinį atlyginimą moka asmenys, teikiantys reprografijos paslaugas (toliau – reprografijos paslaugų operatoriai) ir asmenys pirmą kartą Lietuvos Respublikoje pardavę reprografijos įrenginius (toliau – kompensacinio atlyginimo mokėtojai). Kompensacinį atlyginimą surenka, paskirsto ir išmoka teisių subjektams Lietuvos Respublikos kultūros ministerijos (toliau – Kultūros ministerija) paskirta atsakinga autorių teisių kolektyvinio administravimo asociacija (toliau – atsakinga kolektyvinio administravimo asociacija).

5. Kompensacinio atlyginimo, skaičiuojamo nuo reprografijos įrenginių pardavimo kainos, ir už reprografijos paslaugų operatorių teikiamas reprografijos paslaugas, tarifai ir reprografijos įrenginių, už kuriuos mokamas kompensacinis atlyginimas, sąrašas numatyti Autorių teisių ir gretutinių teisių įstatymo 2 priede. Taikant procentine išraiška nustatytus kompensacinio atlyginimo tarifus, kompensacinis atlyginimas skaičiuojamas nuo reprografijos įrenginių pirmojo pardavimo kainos be mokesčių.

6. Kompensacinį atlyginimą, paskaičiuotą ir sumokėtą nuo reprografijos įrenginių pardavimo kainos, gali susigrąžinti asmenys, kurie reprografijos įrenginius įsigijo profesionalioms reikmėms, neįgalių žmonių reikmėms arba išvežė iš Lietuvos Respublikos teritorijos. Pavyzdinis profesionalių reikmių sąrašas numatytas Aprašo 3 priede.

II SKYRIUS

UŽ REPROGRAFIJOS PASLAUGAS MOKAMO KOMPENSACINIO ATLYGINIMO SURINKIMO IR APSKAITOS SĄLYGOS

7. Reprografijos paslaugų operatoriai kompensacinį atlyginimą, skaičiuojamą už reprografijos paslaugas, moka atsakingai kolektyvinio administravimo asociacijai vieną kartą per metus. Pasibaigus kalendoriniams metams, kuriais buvo teikiamos reprografijos paslaugos, iki kitų metų sausio 15 d., reprografijos paslaugų operatoriai turi pateikti atsakingai kolektyvinio administravimo asociacijai rašytinės formos pranešimą (pagal Aprašo 1 priedą) apie pajamas, gautas už suteiktas reprografijos paslaugas, ir reprografijos paslaugų teikimo sąlygas (toliau šiame Skyriuje – pranešimas). Pranešimas gali būti pateikiamas ir elektroniniu būdu.

8. Tais atvejais, kai reprografijos įrenginiai naudojami ne visus kalendorinius metus, už kuriuos mokamas kompensacinis atlyginimas, taikomi mažesni kompensacinio atlyginimo tarifai (atitinkamas tarifas, nustatytas Autorių teisių ir gretutinių teisių įstatymo 2 priedo II lentelėje, dalijamas iš 12 ir dauginamas iš mėnesių, kuriais buvo naudojami reprografijos įrenginiai, skaičiaus). Atsiradus bet kuriai iš Aprašo 8.1– 8.3 papunkčiuose nurodytų aplinkybių, kurios leistų taikyti mažesnius kompensacinio atlyginimo tarifus, reprografijos paslaugų operatorius per mėnesį nuo bet kurios iš jų atsiradimo dienos, turi pateikti atsakingai kolektyvinio administravimo asociacijai informaciją apie:

8.1. nenaudojamą reprografijos įrenginį;

8.2. pakeistą reprografijos paslaugų teikimo vietą.

9. Atsakinga kolektyvinio administravimo asociacija pagal reprografijos paslaugų operatoriaus pateiktą pranešimą, numatytą Aprašo 7 punkte, per 15 kalendorinių dienų nuo pranešimo gavimo dienos, apskaičiuoja mokėtiną kompensacinio atlyginimo sumą. Jeigu per kalendorinius metus, kuriais buvo teikiamos reprografijos paslaugos, kolektyvinio administravimo asociacija iš reprografijos paslaugų operatoriaus gavo informaciją apie Aprašo 8.1– 8.2 papunkčiuose nurodytas aplinkybes, mokėtina kompensacinio atlyginimo sumą apskaičiuojama atsižvelgiant į šią informaciją.

10. Prireikus įvertinti reprografijos paslaugų operatoriaus pranešime pateiktų duomenų ar kitos su kompensacinio atlyginimo tarifo taikymu susijusios informacijos, numatytos Aprašo 8.1– 8.2 papunkčiuose, teisingumą, atsakinga kolektyvinio administravimo asociacija turi teisę reprografijos paslaugų teikimo vietoje patikrinti reprografijos paslaugų teikimo sąlygas.

11. Reprografijos paslaugų operatorius, gavęs iš kolektyvinio administravimo asociacijos laisvos formos mokėjimo dokumentą, per 15 kalendorinių dienų nuo šio dokumento gavimo dienos turi pervesti jame nurodytą kompensacinio atlyginimo sumą į atsakingos kolektyvinio administravimo asociacijos sąskaitą.

12. Aprašo 11 punkte nurodyto laisvos formos mokėjimo dokumente turi būti šie rekvizitai:

12.1. data, serija ir numeris;

12.2. atsakingos kolektyvinio administravimo asociacijos pavadinimas, kodas, buveinės adresas, telefono, fakso numeriai, elektroninio pašto adresas, bankas, banko kodas ir atsiskaitomoji sąskaita;

12.3. reprografijos paslaugų operatoriaus pavadinimas ir teisinė forma, kodas, PVM mokėtojo kodas, buveinės adresas, telefono, fakso numeriai, elektroninio pašto adresas, bankas, banko kodas ir atsiskaitomoji sąskaita;

12.4. laikotarpis, už kurį mokamas kompensacinis atlyginimas, ir kompensacinio atlyginimo suma.

III SKYRIUS

UŽ PARDUOTUS REPROGRAFIJOS ĮRENGINIUS MOKAMO KOMPENSACINIO ATLYGINIMO SURINKIMO IR APSKAITOS SĄLYGOS

13. Kompensacinio atlyginimo mokėtojai teikia atsakingai kolektyvinio administravimo asociacijai rašytinės formos pranešimą apie Lietuvos Respublikoje pirmą kartą parduotus reprografijos įrenginius (pagal Aprašo 2 priedą). Pranešimas teikiamas kas ketvirtį, pasibaigus kalendoriniam ketvirčiui, už kurį teikiama informacija, iki kito ketvirčio pirmojo mėnesio 10 dienos. Pranešimas gali būti pateikiamas ir elektroniniu būdu.

14. Kompensacinio atlyginimo mokėtojai kompensacinį atlyginimą už parduotus reprografijos įrenginius moka vieną kartą per ketvirtį. Pasibaigus kalendoriniam ketvirčiui, už kurį mokamas kompensacinis atlyginimas, iki kito ketvirčio pirmojo mėnesio 15 dienos atsakinga kolektyvinio administravimo asociacija pagal gautus kompensacinio atlyginimo mokėtojų pranešimus, nurodytus Aprašo 13 punkte, išrašo ir pateikia kompensacinio atlyginimo mokėtojams laisvos formos mokėjimo dokumentą, pagal kurį kompensacinio atlyginimo mokėtojas per 10 kalendorinių dienų nuo šio dokumento gavimo turi sumokėti kompensacinį atlyginimą į atsakingos kolektyvinio administravimo asociacijos sąskaitą.

15. Aprašo 14 punkte nurodytame laisvos formos mokėjimo dokumente turi būti šie rekvizitai:

15.1. data, serija ir numeris;

15.2. atsakingos kolektyvinio administravimo asociacijos pavadinimas, kodas, buveinės adresas, telefono, fakso numeriai, elektroninio pašto adresas, bankas, banko kodas ir atsiskaitomoji sąskaita;

15.3. kompensacinio atlyginimo mokėtojo pavadinimas ir teisinė forma, kodas, PVM mokėtojo kodas, buveinės adresas, telefono, fakso numeriai, elektroninio pašto adresas, bankas, banko kodas ir atsiskaitomoji sąskaita;

15.4. laikotarpis, už kurį mokamas kompensacinis atlyginimas, ir kompensacinio atlyginimo suma.

16. Prieš pateikdama kompensacinio atlyginimo mokėtojui Aprašo 14 punkte nurodytą laisvos formos mokėjimo dokumentą, atsakinga kolektyvinio administravimo asociacija turi teisę patikrinti kompensacinio atlyginimo mokėtojo pranešime pateiktų duomenų teisingumą. Kompensacinio atlyginimo mokėtojai privalo tvarkyti reprografijos įrenginių gamybos ir (ar) įvežimo į Lietuvos Respublikos teritoriją ir pardavimo dokumentus taip, kad iš jų galima būtų nustatyti pirmą kartą Lietuvos Respublikoje parduotų reprografijos įrenginių, nuo kurių pardavimo kainos skaičiuojamas kompensacinis atlyginimas, skaičių ir pirmojo pardavimo kainą. Kilus abejonių dėl kompensacinio atlyginimo mokėtojo pranešime pateiktų duomenų teisingumo, atsakinga kolektyvinio administravimo asociacija turi teisę susipažinti su reprografijos įrenginių gamybos ir (ar) įvežimo į Lietuvos Respublikos teritoriją ir pardavimo dokumentais jų saugojimo vietoje.

IV SKYRIUS

KOMPENSACINIO ATLYGINIMO PASKIRSTYMAS IR ADMINISTRAVIMO IŠLAIDŲ ATSKAITYMAS

17. Atsakinga kolektyvinio administravimo asociacija iki kalendorinių metų, už kuriuos renkamas kompensacinis atlyginimas, sausio 31 d. suderina su autorių teisių subjektais ir asociacijomis, atstovaujančiomis leidėjų interesams, preliminarią kompensacinio atlyginimo administravimo išlaidoms (toliau – administravimo išlaidos) padengti skirtą sumą, atskaitoma iš surinkto kompensacinio atlyginimo. Administravimo išlaidų dydžio suderinimo protokolą kartu su administravimo išlaidų sąmata atsakinga kolektyvinio administravimo asociacija pateikia Kultūros ministerijai.

18. Jeigu atsakinga kolektyvinio administravimo asociacija nesutaria su autorių teisių subjektais ir asociacijomis, atstovaujančiomis leidėjų interesams, dėl administravimo išlaidų dydžio ir nepasirašo suderinimo protokolo, administravimo išlaidų dydį nustato Kultūros ministerija.

19. Administravimo išlaidas sudaro atsakingos kolektyvinio administravimo asociacijos išlaidos, turėtos surenkant kompensacinį atlyginimą iš reprografijos paslaugų operatorių ir kompensacinio atlyginimo mokėtojų, paskirstant surinktą kompensacinį atlyginimą autorių teisių subjektams bei leidėjams ir grąžinant sumokėtą kompensacinį atlyginimą asmenims, reprografijos įrenginius įsigijusiems profesionalioms reikmėms, neįgalių žmonių reikmėms arba išvežusiems iš Lietuvos Respublikos teritorijos.

20. Kolektyvinio administravimo išlaidų ataskaitą atsakinga kolektyvinio administravimo asociacija teikia Kultūros ministerijai. Faktinių kolektyvinio administravimo išlaidų suma negali padidėti daugiau kaip 10 procentų, skaičiuojant nuo suderintos kolektyvinio administravimo išlaidų sąmatos straipsniuose numatytų išlaidų sumos. Faktinės kolektyvinio administravimo išlaidos laikomos tinkamomis, jeigu jos yra:

20.1. tiesiogiai susijusios su Aprašo 19 punkte numatyta kompensacinio atlyginimo administravimo veikla ir būtinos jai įgyvendinti;

20.2. patirtos kalendoriniais metais, už kuriuos renkamas kompensacinis atlyginimas, ir pasibaigus kalendoriniams metams, už kuriuos mokamas kompensacinis atlyginimas, iki kitų metų birželio 1 dienos, t.y. iki apskaičiuoto ir paskirstyto kompensacinį atlyginimo pervedimo teisių subjektams;

20.3. išlaidos aiškiai identifikuojamos ir pagrįstos apskaitos dokumentais.

21. Pasibaigus kalendoriniams metams, kuriais buvo surinktas kompensacinis atlyginimas, atsakinga kolektyvinio administravimo asociacija nuo visos tais kalendoriniais metais surinkto kompensacinio atlyginimo sumos, kurią sudaro už reprografijos paslaugas surinktas kompensacinis atlyginimas ir kompensacinis atlyginimas, surinktas už parduotus reprografijos įrenginius, atskaito 25 procentų sumą, skiriamą Kūrybinės veiklos programoms ir autorių teisių ir gretutinių teisių apsaugos programoms (toliau – programos), ir iki kitų metų kovo 15 dienos perveda ją Kultūros ministerijai.

22. Iš kompensacinio atlyginimo sumos, likusios atskaičius Aprašo 21 punkte programoms numatytą sumą, atsakinga kolektyvinio administravimo asociacija iki kovo 30 d. atskaito kolektyvinio administravimo išlaidoms skirtą sumą.

23. Iš surinkto kompensacinio atlyginimo atskaičius programoms skirtą sumą ir administravimo išlaidas, likusi kompensacinio atlyginimo suma autorių teisių subjektams ir leidėjams paskirstoma tokiu santykiu: 60 procentų surinkto kompensacinio atlyginimo – autoriams (jų teisių paveldėtojams), 40 procentų – leidėjams.

24. Autoriams tenkanti kompensacinio atlyginimo dalis (60 procentų kompensacinio atlyginimo) pagal atsakingai kolektyvinio administravimo asociacijai pateiktas knygų ir kitų leidinių autorių paraiškas, numatytas Autorinio atlyginimo už knygų ir kitų leidinių panaudą bibliotekose mokėjimo tvarkos aprašo, patvirtinto Lietuvos Respublikos Vyriausybės 2002 m. vasario 6 d. nutarimu Nr. 182 „Dėl Autorinio atlyginimo už knygų ir kitų leidinių panaudą bibliotekose mokėjimo tvarkos aprašo patvirtinimo“ (toliau – Autorinio atlyginimo už knygų ir kitų leidinių panaudą bibliotekose mokėjimo tvarkos aprašas) 10 ir 11 punktuose, ir publicistikos kūrinių autorių (žurnalistų) paraiškas (pagal Aprašo 6 priedą), pateiktas iki gruodžio 31 dienos tų kalendorinių metų, kuriais surenkamas atlyginimas, paskirstoma taip:

24.1. mokslinės ir dalykinės literatūros kūrinių autoriams – 20 procentų;

24.2. grožinės literatūros ir eseistikos kūrinių autoriams – 15 procentų;

24.3. vaizduojamojo meno kūrinių autoriams – 15 procentų;

24.4. publicistikos kūrinių autoriams (žurnalistams) – 10 procentų.

25. Leidėjams tenkanti kompensacinio atlyginimo dalis (40 procentų kompensacinio atlyginimo) pagal atsakingai kolektyvinio administravimo asociacijai pateiktas knygų leidėjų asociacijų, periodinės spaudos leidėjų asociacijų (toliau – leidėjų asociacijos) ir neasocijuotų leidėjų paraiškas (pagal Aprašo 5 priedą), pateiktas iki gruodžio 31 dienos tų kalendorinių metų, kuriais surenkamas atlyginimas, paskirstoma taip:

25.1. knygų leidėjams – 20 procentų;

25.2. periodinės spaudos leidėjams – 20 procentų.

26. Pasibaigus kalendoriniams metams, už kuriuos mokamas kompensacinis atlyginimas, iki kitų metų balandžio 1 d., atsakinga kolektyvinio administravimo asociacija turi pranešti leidėjų asociacijoms apie joms tenkančias kompensacinio atlyginimo sumas. Sprendimą, kokiu būdu bus panaudota leidėjų asociacijai tenkanti kompensacinio atlyginimo suma, priima leidėjų asociacijos visuotinis narių susirinkimas (konferencija) ir apie priimtą sprendimą per 5 darbo dienas nuo sprendimo priėmimo dienos, informuoja atsakingą kolektyvinio administravimo asociaciją. Leidėjų asociacijos visuotinis narių susirinkimas (konferencija) gali nuspręsti:

26.1. leidėjų asociacijai skirtą kompensacinio atlyginimo sumą panaudoti leidėjų asociacijos reikmėms;

26.2. išmokėti kompensacinį atlyginimą leidėjų asociacijos nariams (leidėjams).

27. Atsakinga kolektyvinio administravimo asociacija, gavusi leidėjų asociacijos visuotinio narių susirinkimo (konferencijos) sprendimą panaudoti kompensacinį atlyginimą leidėjų asociacijos reikmėms, leidėjų asociacijai tenkančią kompensacinio atlyginimo sumą perveda į leidėjų asociacijos sąskaitą pasibaigus kalendoriniams metams, už kuriuos mokamas kompensacinis atlyginimas, iki kitų metų birželio 1 dienos.

28. Jeigu leidėjų asociacijos visuotinis narių susirinkimas (konferencija) priima sprendimą kompensacinį atlyginimą išmokėti leidėjų asociacijos nariams (leidėjams), tokį sprendimą priėmusios leidėjų asociacijos nariams kompensacinį atlyginimą paskirsto ir išmoka atsakinga kolektyvinio administravimo asociacija Aprašo 29 punkte numatyta tvarka ir terminais. Leidėjų asociacija kartu su visuotinio narių susirinkimo (konferencijos) sprendimu atsakingai kolektyvinio administravimo asociacijai pateikia leidėjų asociacijos narių (leidėjų) sąrašus.

29. Atsakinga kolektyvinio administravimo asociacija kompensacinį atlyginimą paskirsto ir išmoka autoriams ir leidėjams pasibaigus metams, už kuriuos mokamas kompensacinis atlyginimas, iki kitų metų birželio 1 dienos. Konkreti autoriui ar leidėjui išmokamo kompensacinio atlyginimo suma apskaičiuojama pagal duomenis, surinktus naudojant automatizuotą LIBIS apskaitos sistemą, kuriuos atsakinga kolektyvinio administravimo asociacija kasmet gauna iš Lietuvos nacionalinės Martyno Mažvydo bibliotekos pagal Autorinio atlyginimo už knygų ir kitų leidinių panaudą bibliotekose mokėjimo tvarkos aprašo 15 punktą, atsakingos kolektyvinio administravimo asociacijos surinktą informaciją apie kūrinių viešą prieigą bibliotekų skaityklose ir atsakingos kolektyvinio administravimo asociacijos atliktų tyrimų rezultatus.

V SKYRIUS

KOMPENSACINIO ATLYGINIMO GRĄŽINIMAS

30. Kompensacinį atlyginimą už reprografijos įrenginius gali susigrąžinti:

30.1. asmenys, išvežantys reprografijos įrenginius iš Lietuvos Respublikos teritorijos;

30.2. asmenys, įsigiję reprografijos įrenginius profesionalioms reikmėms (Pavyzdinis profesionalių reikmių sąrašas išdėstytas Aprašo 3 priede);

30.3. neįgalūs žmonės ar asmenys (įstaigos ir organizacijos, atstovaujančios neįgalių žmonių interesams), įsigiję reprografijos įrenginius neįgalių žmonių reikmėms.

31. Aprašo 30 punkte nurodyti asmenys rašytinės formos prašymą grąžinti kompensacinį atlyginimą (pagal Aprašo 4 priedą) gali pateikti atsakingai kolektyvinio administravimo asociacijai kalendoriniais metais, kuriais reprografijos įrenginiai buvo įsigyti, ir pasibaigus kalendoriniams metams, kuriais reprografijos įrenginiai buvo įsigyti, iki kitų metų, už kuriuos mokamas kompensacinis atlyginimas, birželio 1 dienos, t.y. iki apskaičiuoto ir paskirstyto kompensacinio atlyginimo pervedimo autorių teisių subjektams ir leidėjams. Prašymas gali būti pateikiamas ir elektroniniu būdu.

32. Kartu su prašymu pateikiami šie dokumentai:

32.1. reprografijos įrenginių pirkimo dokumentų (sąskaitų faktūrų ar kitų apskaitos dokumentų) kopijos;

32.2. dokumentų, patvirtinančių reprografijos įrenginių išvežimą iš Lietuvos Respublikos teritorijos, kopijos (teikia tik asmenys, išvežę reprografijos įrenginius iš Lietuvos Respublikos teritorijos);

32.3. neįgalumą patvirtinančio dokumento kopija (teikia neįgalūs žmonės);

32.4. išrašą iš asmens (įstaigos ar organizacijos) steigimo dokumento, patvirtinančio, kad asmens veiklos tikslai ir pobūdis yra skirti neįgalių žmonių reikmėmis (teikia įstaigos ir organizacijos, atstovaujančios neįgalių žmonių interesams).

33. Asmenims, kurių prašymai ir pateikti dokumentai atitinka Aprašo 30 ir 32 punktuose numatytus reikalavimus, kompensacinis atlyginimas grąžinamas per mėnesį nuo prašymo pateikimo dienos pervedant grąžinamą kompensacinio atlyginimo sumą į prašymą pateikusio asmens sąskaitą. Kilus pagrįstų abejonių dėl prašyme ir (ar) pateiktuose dokumentuose nurodytų duomenų teisingumo, atsakinga kolektyvinio administravimo asociacija per 10 kalendorinių dienų nuo prašymo gavimo prašo jį pateikusį asmenį per 10 kalendorinių dienų nuo pranešimo gavimo papildyti prašymą ir (ar) pateikti papildomų dokumentų kopijas, įskaitant dokumentų, įrodančių, kad asmens veiklos tikslai ir pobūdis atitinka profesionalias reikmes, kopijas. Asmenims, papildžiusiems prašymą ir (ar) pateikusiems papildomų dokumentų kopijas, kompensacinis atlyginimas grąžinamas per 10 kalendorinių dienų nuo papildyto prašymo ir (ar) papildomų dokumentų kopijų pateikimo.

34. Asmenys, kurie reprografijos įrenginius išveža iš Lietuvos Respublikos teritorijos, įsigyja profesionalioms reikmėms arba neįgalių žmonių reikmėms dažniau nei kartą per ketvirtį, ir atsakinga kolektyvinio administravimo asociacija derybų būdu gali susitarti dėl kitokių nei numatyta Aprašo 31 punkte prašymo grąžinti kompensacinį atlyginimą pateikimo būdų ir terminų ir kitokių nei numatyta Aprašo 33 punkte kompensacinio atlyginimo gražinimo terminų, sudarydami kompensacinio atlyginimo grąžinimo sutartį. Jeigu šalims nepavyksta susitarti dėl kompensacinio atlyginimo grąžinimo sutarties sąlygų, bet kuri iš šalių gali kreiptis į Kultūros ministerija, prašydama tarpininkauti, kad būtų susiderėta dėl sutarties sudarymo.

35. Atsakinga kolektyvinio administravimo asociacija atsisako grąžinti kompensacinį atlyginimą šiais atvejais:

35.1. dėl kompensacinio atlyginimo grąžinimo kreipęsis asmuo neišvežė reprografijos įrenginių iš Lietuvos Respublikos (taikoma tik asmenims, išvežantiems reprografijos įrenginius iš Lietuvos Respublikos);

35.2. dėl kompensacinio atlyginimo grąžinimo kreipęsis asmuo reprografijos įrenginius naudoja kitoms reikmėms nei neįgalių žmonių ar profesionalios reikmės.

VI SKYRIUS

TEISIŲ GYNIMAS IR KOMPENSACINIO ATLYGINIMO ADMINISTRAVIMO PRIEŽIŪRA

36. Atsakinga kolektyvinio administravimo asociacija, gindama teisių subjektų teises į kompensacinį atlyginimą, ieškinius kompensacinio atlyginimo mokėtojams teikia Autorių teisių ir gretutinių teisių įstatymo 86 straipsnio 1 dalyje numatyta tvarka. Išieškotos kompensacinio atlyginimo sumos paskirstomos teisių subjektams Aprašo 29 punkte nustatyta tvarka, kartu su tais metais skirstomu kompensaciniu atlyginimu, jo administravimo išlaidas įtraukiant į bendras tų metų kompensacinio atlyginimo administravimo sąnaudas.

37. Atsakinga kolektyvinio administravimo asociacija iki tų metų, kuriais paskirstytas kompensacinis atlyginimas, liepos 1 dienos turi pateikti Kultūros ministerijai surinkto ir paskirstyto atlyginimo ir su tuo susijusių kolektyvinio administravimo išlaidų ataskaitą, numatytą Aprašo 20 punkte. Leidėjų asociacijos iki tų metų, kuriais paskirstytas kompensacinis atlyginimas, gruodžio 31 d. turi pateikti Kultūros ministerijai leidėjų asociacijų visuotinio narių susirinkimų (konferencijų) sprendimais leidėjų asociacijų poreikiams panaudoto kompensacinio atlyginimo ataskaitas.

38. Aprašo 37 punkte nurodytos ataskaitos apie teisių subjektams išmokėtą kompensacinį atlyginimą skelbiamos viešai laikantis Lietuvos Respublikos asmens duomenų teisinės apsaugos įstatyme numatytų reikalavimų.

39. Kultūros ministerija, vykdydama kompensacinio atlyginimo administravimo priežiūrą, gali pasitelkti audito įmonę atlikti atsakingos kolektyvinio administravimo asociacijos kompensacinio atlyginimo administravimo patikrinimą.

_____________

Kompensacinio atlyginimo už kūrinių

atgaminimą asmeniniais tikslais reprografijos būdu surinkimo, paskirstymo, mokėjimo ir grąžinimo tvarkos aprašo

1 priedas

(Pranešimo forma)

____________________________________________________________

(Reprografijos paslaugų operatoriaus pavadinimas ir teisinė forma)

_____________________________________________________________

(kodas, PVM mokėtojo kodas, registras,

_______________________________________________________________

adresas (buveinė), telefono, fakso numeriai, elektroninio pašto adresas)

________________________

(adresatas)

PRANEŠIMAS APIE TEIKIAMAS MOKAMAS REPROGRAFIJOS PASLAUGAS

_________________Nr. __________

(pranešimo pateikimo data)

Pranešimas pateiktas už laikotarpį: nuo_____________________ iki ______________________

Reprografijos įrenginio galingumas	Už paslaugas teikiamas bibliotekose, švietimo įstaigose, mokslo ir studijų institucijose ar netoli švietimo įstaigų, mokslo ir studijų institucijų	Už paslaugas, teikiamas toli nuo švietimo įstaigų, mokslo ir studijų institucijų	Už paslaugas, teikiamas vietovėse, kuriose nėra švietimo įstaigų, mokslo ir studijų institucijų
Mažiau kaip 6 kopijos per minutę
Nuo 6 iki 19 kopijų per minutę
Nuo 20 iki 39 kopijų per minutę
Nuo 40 iki 59 kopijų per minutę
Nuo 60 iki 89 kopijų per minutę
Daugiau kaip 89 kopijos per minutę

Patvirtinu, kad pranešime nurodyti duomenys yra teisingi.

(Pareigų pavadinimas)	(Parašas)	(Vardas ir pavardė)

(Kontaktinis telefonas, el. pašto adresas)

Kompensacinio atlyginimo už kūrinių

atgaminimą asmeniniais tikslais reprografijos

būdu surinkimo, paskirstymo, mokėjimo ir

grąžinimo tvarkos aprašo

2 priedas

(Pranešimo forma)

____________________________________________________________

(kompensacinio atlyginimo mokėtojo pavadinimas ir teisinė forma)

_____________________________________________________________

(kodas, PVM mokėtojo kodas, registras,

_______________________________________________________________

adresas (buveinė), telefono, fakso numeriai, elektroninio pašto adresas)

________________________

(adresatas)

PRANEŠIMAS APIE PARDUOTUS REPROGRAFIJOS ĮRENGINIUS

_______________Nr. __________

( data)

Pranešimas pateiktas už laikotarpį: nuo_____________________ iki ______________________

Asmuo pagaminęs ir pirmą kartą parduodantis reprografijos įrenginius Lietuvos Respublikoje;

Asmuo įvežęs į Lietuvos Respublikos teritoriją ir pirmą kartą parduodantis reprografijos įrenginius Lietuvos Respublikoje.

REPROGRAFIJOS ĮRENGINIAI	SPARTA	GAMINIO IDENTIFIKA CINIS NUMERIS , SERIJA	PAVADINIMAS	PIRMOJO PARDAVIMO KAINA	KOMPENSA CINIO ATLYGINIMO TARIFAS (%)	PIRMOJO PARDAVIMO APSKAITOS DOKUMENTAS , NUMERIS IR DATA	PARDUOTAS KIEKIS	PIRKĖJAS*	APSKAIČIUOTA KOMPENSACINIO ATLYGINIMO SUMA
NESPALVINIAI	1,8-2,00

 nuo 12 iki 23 kopijų per minutę	1,8

 nuo 24 iki 45 kopijų per minutę	1,9

 nuo 46 iki 90 kopijų per minutę	2
SPALVINIAI	2,7-3,00

 nuo 12 iki 23 kopijų per minutę	2,7

 nuo 24 iki 45 kopijų per minutę	2,85

 nuo 46 iki 90 kopijų per minutę	3,00
NESPALVINIAI DAUGIAFUNKCINIAI	0,6-0,7

 nuo 12 iki 23 kopijų per minutę	0,6

 nuo 24 iki 45 kopijų per minutę	0,65

 nuo 46 iki 90 kopijų per minutę	0,7
SPALVINIAI DAUGIAFUNKCINIAI	0,9-1,00

 nuo 12 iki 23 kopijų per minutę	0,9

 nuo 24 iki 45 kopijų per minutę	0,95

nuo 46 iki 90 kopijų per minutę	1,00

*Jei reprografijos įrenginius įsigyja fizinis asmuo, pažymėti santrumpa F.A., jeigu juridinis asmuo – nurodyti įmonės pavadinimą ir kodą

Patvirtinu, kad pateiktame pranešime nurodyti duomenys yra teisingi.

(Pareigų pavadinimas)	(Parašas)	(Vardas ir pavardė)

(Kontaktinis telefonas, el. pašto adresas)

Kompensacinio atlyginimo už kūrinių

atgaminimą asmeniniais tikslais reprografijos

būdu surinkimo, paskirstymo, mokėjimo ir

grąžinimo tvarkos aprašo

3 priedas

PAVYZDINIS PROFESIONALIŲ REIKMIŲ SĄRAŠAS

Profesionaliomis reikmėmis laikomos šios įmonių, įstaigų, organizacijų ir laisvųjų profesijų atstovų reikmės:

1.	Reprografijos paslaugų operatorių reikmės, susijusios su reprografijos paslaugų teikimo veikla.

2.	Knygų leidėjų ir periodinės spaudos leidėjų reikmės, susijusios su leidybos procesu ir

leidinių platinimu.

3.	Švietimo įstaigų reikmės, susijusios su ugdymo ir mokymo tikslais, ugdymo ir mokymosi pasiekimų vertinimu.

4.	Bibliotekų, muziejų, valstybės archyvų reikmės ir kitų kultūros įstaigų reikmės, susijusios su kultūros ir meno vertybių saugojimu ir informacijos sklaida.

5.	Projektavimo įmonių ir meno galerijų reikmės, susijusios su kūrybine veikla ir kūrybinės veiklos rezultatų sklaida.

6.	Mokslinių tyrimų įstaigų ir organizacijų reikmės, susijusios su mokslo tyrimo, konstravimo veikla ir veiklos rezultatų sklaida.

7.	Sveikatos priežiūros įstaigų reikmės, susijusios su ligonių slauga ir reabilitacija.

8.	Valstybės ir savivaldybių institucijų ir gynybos įstaigų reikmės, susijusios su viešųjų interesų užtikrinimo, administravimo ir valstybės saugumo funkcijomis.

9.	Teisėsaugos institucijų ir teismų reikmės, susijusios su visuomenės saugumo ir teismo proceso veiksmų atlikimu.

10.	Kitos profesionalios reikmės, susijusios su reprografijos įrenginių naudojimu akivaizdžiai kitiems tikslams negu kūrinių atgaminimas asmeninėms fizinių asmenų reikmėms, nesiekiant tiesioginių ar netiesioginių komercinių tikslų.

__________________________

Kompensacinio atlyginimo už kūrinių

atgaminimą asmeniniais tikslais reprografijos

būdu surinkimo, paskirstymo, mokėjimo ir

grąžinimo tvarkos aprašo

4 priedas

(Prašymo forma)

________________________________________________________________________________

(asmens pavadinimas, teisinė forma, kodas, PVM mokėtojo kodas, adresas (buveinė)

________________________________________________________________________________

(tel. numeris, el. pašto adresas)

(banko pavadinimas, atsiskaitomosios sąskaitos numeris, į kurią turi būti pervestas grąžinamas kompensacinis atlyginimas)

atstovaujamas/-a________________________________________ ir veikiančio/-s pagal_________

________________________________________________________________________________________________________________________

(nurodomas įgalioto asmens vardas pavardė, pareigos)

_______________________________________________________________________________

(atsakingai kolektyvinio administravimo asociacijai)

PRAŠYMAS GRĄŽINTI KOMPENSACINĮ ATLYGINIMĄ

___________ Nr. ________

I. Vadovaudamiesi Lietuvos Respublikos autorių teisių ir gretutinių teisių įstatymo 201 straipsniu ir Kompensacinio atlyginimo už kūrinių atgaminimą asmeniniais tikslais reprografijos būdu surinkimo, paskirstymo, mokėjimo ir grąžinimo tvarkos aprašu, patvirtintu Lietuvos Respublikos Vyriausybės 2016 m. .d. nutarimu Nr. ), teikiame šį prašymą grąžinti kompensacinį atlyginimą ir informuojame, jog įsigytas/i reprografijos įrenginys (-ai), už kuriuos gali būti sugrąžinamas sumokėtas kompensacinis atlyginimas, yra:

Išvežti iš Lietuvos Respublikos teritorijos___________________________________________

PRIDEDAMA:

Reprografijos įrenginio/ų pirkimo sąskaita faktūra ar kitas apskaitos dokumentas.

Viso: __ vnt.

Dokumentai, patvirtinantys reprografijos įrenginio/ų išvežimą iš Lietuvos

Respublikos teritorijos. Viso: __ vnt._____________________

(išvežimo data)

Įsigyti neįgalių žmonių reikmėms

PRIDEDAMA:

Reprografijos įrenginio (-ų) pirkimo sąskaita faktūra ar kitas apskaitos dokumentas.

Viso: __ vnt.

Įsigyti reprografijos paslaugas teikiančių asmenų profesionalioms reikmėms.

PRIDEDAMA:

Reprografijos įrenginio (-ų) pirkimo sąskaita faktūra ar kitas apskaitos dokumentas.

Viso: __ vnt.

Įsigyti kitoms profesionalioms reikmėms pagal Profesionalių reikmių sąrašo (pagal Aprašo 3 priedą)

_______ punktą.

PRIDEDAMA:

Reprografijos įrenginio (-ų) pirkimo sąskaita faktūra ar kitas apskaitos dokumentas.

Viso: __ vnt.

DEKLARUOJAME, jog reprografijos įrenginys (-ai) įsigyti išimtinai Profesionalių reikmių sąrašo (pagal Aprašo 4 priedą) _____ punkte nurodytiems tikslams. Taip pat užtikriname, kad reprografijos įrenginys (-ai) nebus naudojamas/i darbuotojų ar jų klientų asmeniniams poreikiams.

II. Informacija apie įsigytus reprografijos įrenginius:

REPROGRAFIJOS ĮRENGINIAI	SPARTA	PAVADINIMAS	GAMINIO IDENTIFIKACINIS AR SERIJINIS NUMERIS	VNT. SKAIČIUS
NESPALVINIAI	* nuo 12 iki 23 kopijų per minutę

* nuo 24 iki 45 kopijų per minutę

* nuo 46 iki 90 kopijų per minutę
SPALVINIAI	* nuo 12 iki 23 kopijų per minutę

* nuo 24 iki 45 kopijų per minutę

* nuo 46 iki 90 kopijų per minutę
NESPALVINIAI DAUGIAFUNKCINIAI	* nuo 12 iki 23 kopijų per minutę

* nuo 24 iki 45 kopijų per minutę

* nuo 46 iki 90 kopijų per minutę
SPALVINIAI DAUGIAFUNKCINIAI	* nuo 12 iki 23 kopijų per minutę

* nuo 24 iki 45 kopijų per minutę

* nuo 46 iki 90 kopijų per minutę

Pasirašydami šį prašymą, patvirtiname, kad pateikta informacija yra teisinga ir išsami, taip pat, pažymime, jog esame susipažinę su Kompensacinio atlyginimo už kūrinių atgaminimą asmeniniais tikslais reprografijos būdu surinkimo, paskirstymo, mokėjimo ir grąžinimo tvarkos apraše nustatyta kompensacinio atlyginimo grąžinimo tvarka ir atsisakymo sugrąžinti kompensacinį atlyginimą pagrindais.

________________________	_______	____________________

(pareigų pavadinimas)	(parašas)	(vardas, pavardė)

III. Prašymą priėmė

____________________________	_______	____________________

( pareigų pavadinimas) (parašas) (Vardas, pavardė)

201_ m. ____________________d.

Atsisakymo grąžinti kompensacinį atlyginimą priežastys:

dėl atlyginimo grąžinimo kreipęsis asmuo neišvežė reprografijos įrenginių iš Lietuvos;

dėl atlyginimo grąžinimo kreipęsis asmuo reprografijos įrenginius naudoja kitiems tikslams, nei nurodyta jo pateiktame prašyme.

__________________________

Kompensacinio atlyginimo už kūrinių

atgaminimą asmeniniais tikslais reprografijos

būdu surinkimo, paskirstymo, mokėjimo ir

grąžinimo tvarkos aprašo

5 priedas

(Paraiškos forma)

______________________________________________________________________________

(atsakingos kolektyvinio administravimo asociacijos pavadinimas)

(kodas, adresas (buveinė)

(adresatas)

PARAIŠKA DĖL KOMPENSACINIO ATLYGINIMO UŽ KŪRINIŲ ATGAMINIMĄ ASMENINIAIS TIKSLAIS REPROGRAFIJOS BŪDU IŠMOKĖJIMO

_______________ Nr. __________

(data)

 PERIODINIŲ LEIDINIŲ LEIDĖJŲ ASOCIACIJA

 KNYGŲ LEIDĖJŲ ASOCIACIJA

 LEIDĖJAS

Asociacijos/leidėjo pavadinimas
Asociacijos narių skaičius *
Asociacijos/leidėjo įsteigimo data
Buveinės adresas, kodas, PVM mokėtojo kodas, telefono, fakso numeriai, el. pašto adresas
Banko pavadinimas, atsiskaitomosios sąskaitos, į kurią turi būti pervestas kompensacinis atlyginimas, numeris

*Pildo asociacijos

________________________	_______	____________________

(pareigų pavadinimas)	(parašas)	(vardas, pavardė)

Kompensacinio atlyginimo už kūrinių

atgaminimą asmeniniais tikslais reprografijos

būdu surinkimo, paskirstymo, mokėjimo ir

grąžinimo tvarkos aprašo

6 priedas

(Paraiškos forma)

______________________________________________________________________________	(atsakingos kolektyvinio administravimo organizacijos pavadinimas)

(kodas, adresas (buveinė)

(adresatas)

PARAIŠKA DĖL KOMPENSACINIO ATLYGINIMO UŽ KŪRINIŲ ATGAMINIMĄ ASMENINIAIS TIKSLAIS REPROGRAFIJOS BŪDU IŠMOKĖJIMO PUBLICISTIKOS KŪRINIŲ AUTORIAMS (ŽURNALISTAMS)

_______________ Nr. __________

(data)

Autoriaus (žurnalisto) vardas, pavardė
Asmens kodas, adresas, elektroninio pašto adresas, telefono numeris
Banko pavadinimas, atsiskaitomosios sąskaitos, į kurią turi būti pervestas kompensacinis atlyginimas, numeris
Per _______metus periodiniuose leidiniuose paskelbtų straipsnių skaičius
Sąrašas periodinių leidinių, kuriuose buvo paskelbti straipsniai

____________________	_________

(vardas, pavardė) (parašas)